google/wiki40b huggingface dataset:
Peristaltická pumpa

Peristaltická pumpa alebo tiež peristaltické čerpadlo je objemové čerpadlo typicky určené pre čerpanie kvapalín.

Princíp

Pracuje na princípe pamäti materiálu, z ktorej je vyrobená striedavo stláčaná a uvoľňovaná flexibilná trubica čerpadla. Počas pomalého otáčania rotora dochádza k postupnej deformácii hadice, pričom sa v nej uzavrie malý objem kvapaliny, ktorý je potom pred lopatkou (býva 2 až 6 lopatiek) vytláčaný z hadice v smere jej rotácie. Za lopatkou vzniká podtlak, ktorý má za následok opätovné nasatie čerpanej kvapaliny. Sanie alebo prefukovanie je riadené smerom, ktorým sa otáča čerpadlo.

Využitie

Tento typ čerpadla sa používa v zdravotníctve, napríklad pri dialýze. Peristaltické čerpadlá sú často využívané tam, kde je potrebné veľmi presné dávkovanie, pretože veľkosť odobratej vzorky je daná počtom otáčok čerpadla s nasatou kvapalinou, ktorú deteguje senzor v nasávacom potrubí.
Výhodou oproti ostatným typom čerpadiel je styk čerpanej látky iba s trubicou, ľahké čistenie, voliteľná odberová rýchlosť a relatívna jednoduchosť konštrukcie.
Ideálna peristaltická pumpa by mala mať tieto vlastnosti: nekonečný priemer hlavy, prítlačné koleso veľkého priemeru s reguláciou prítlačnej sily podľa steny hadičky.
Takáto peristaltická pumpa by mala neobmedzenú životnosť hadičky, prietok kvapaliny by bol úplne konštantný a bez akejkoľvek pulzácie.
Je však zrejmé, že takáto pumpa by bola kvôli svojim rozmerom nepraktická. K ideálnym podmienkam sa možno priblížiť vhodnou konštrukciou hlavy a prítlačných roľníci.
Hlavnou nevýhodou sú straty u plynov a prchavých súčastí čerpanej látky.
Frédéric Mistral

Život

Narodil sa v Maillane na juhu Francúzska ako syn farmára. Študoval na Royal College v Avignone (neskôr premenovaná na Škola Frédérica Mistrala), kde si zamiloval antických básnikov, a potom právo na univerzite v Aix-en-Provence. Už v Avignone začal s tamojším profesorom Josephom Roumanillom študoval starú okcitánsku poéziu a spoločne sa rozhodli obnoviť tento národný jazyk. Roku 1852 vydali Mistral a Roumanille prvý zborník živých provensalských básnikov Li Prouvencalo a pokúsili sa o reformu pravopisu.
Roku 1854 založil Mistral asociáciu provensalských básnikov Felibrige a na ich zjazde vo Font-Ségugne vyzval k jazykovej, literárnej a politickej renesancii francúzskeho juhu. Cieľom asociácie nebolo oživiť starú okcitánčinu, ale vytvoriť nový moderný a živý jazyk. Tieto snahy korunoval Mistral svojim veľkým novoprovensalským slovníkom Trésor dóu Félibrige (1879-1886), obrovským dielom, na ktorom pracoval viac ako dvadsať rokov. V tomto diele kodifikoval bohatstvo okcitánskych dialektov používaných medzi ľudmi a vybudoval tak nesmrteľný pomník znovuzrodeného jazyka. Aj svoje umelecké dielo stvoril Mistral v modernej okcitánčine, konkrétne v jej provensalskej variante.
Roku 1904 mu bola spoločne so španielskym dramatikom Josém Echegaraym y Eizaguirre udelené Nobelova cena za literatúru „… so zreteľom k originálnym, geniálnym a ozajstným umeleckým rysom jeho básnickej tvorby, ktorá verne zrkadlí prírodu a život ľudu jeho rodného kraja a s prihliadnutím k jeho významnej činnosti provensalského filológa“ (citácia z odôvodnenia Švédskej akadémie). Finančný výnos z Nobelovej ceny použil na založenie etnografického múzea v Arles - dnešný Arlaten Folk Museum.
Quincy-Landzécourt

Poloha

Obec má rozlohu 12,48 km². Najvyšší bod je položený 290 m n. m. a najnižší bod 175 m n. m.

Obyvateľstvo

Počet obyvateľov obce je 144 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vandenesse

Poloha

Obec má rozlohu 32,49 km². Najvyšší bod je položený 267 m n. m. a najnižší bod 202 m n. m.

Obyvateľstvo

Počet obyvateľov obce je 342 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alette

Poloha

Obec má rozlohu 13,87 km². Najvyšší bod je položený 162 m n. m. a najnižší bod 26 m n. m.

Obyvateľstvo

Počet obyvateľov obce je 344 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Haranta

Životopis

Pochádzal z garbiarskej rodiny a vzdelanie získaval v Turzovke, Žiline, Nitre, Levoči a v rokoch 1929 – 1935 študoval katolícku teológiu na univerzite v Štrasburgu. Pôsobil ako kaplán v Krásne nad Kysucou, ako správca fary v Kotešovej, ako kaplán v Trenčianskej Teplej a Trenčíne. V rokoch 1942 – 1950 učil v Žiline, v rokoch 1950 – 1953 bol správcom fary v Strečne, v rokoch 1953 – 1963 v Zákopčí a od roku 1963 až do svojej smrti v Svinnej.

Tvorba

Svoje verše začal publikovať ešte počas stredoškolských štúdií v časopisoch Rozvoj, Svojeť, Slovenská krajina, neskôr tiež v časopisoch Elán a Slovenské pohľady, knižne debutoval v roku 1933 zbierkou Mystérium baladické. Jeho básne majú náboženskú tematiku, no taktiež vyjadrujú autorove postoje k spoločenským otázkam, neskôr sa v nich objavujú i nacionalistické prvky a obrazy zo slovenských dejín. Sú ovplyvnené symbolizmom a poetizmom, čím sa radia k slovenskej katolíckej moderne. Okrem vlastnej tvorby sa venoval tiež prekladom z francúzskej poézie (Paul Claudel a i.).
Awa (provincia, Tokušima)

Provincia Awa (jap. 阿波国 – Awa no kuni) je bývalá japonská provincia na ostrove Šikoku, na ktorej území sa dnes rozkladá prefektúra Tokušima. Awa susedila s provinciami Ijo, Sanuki a Tosa.
Gestapo

Gestapo alebo plným menom Geheime Staatspolizei [gehajme štátspolicaj] (doslovne po slovensky: Tajná štátna polícia) bola nacistická inštitúcia vytvorená ako nástroj teroru, na prenasledovanie odporcov nacizmu. Založil ju Hermann Göring v Berlíne 26. apríla 1933. V rámci reorganizácií nacistických represných zložiek bola v roku 1939 postupne začlenená do Reichssicherheitshauptamtu (RSHA), kde tvorila jeho Úrad VI. Reorganizácia nijak neznížila jeho veľký význam v priebehu vojny, mala však za následok mierny zmätok v kompetenciách a duplicitné zameranie s inými podobne zameranými službami (napr. Abwehrom).
V roku 1946 bola v Norimberskom procese uznaná za vinnú ako zločinecká organizácia.

Vznik

Göring v sebe neustále živil víziu ohrozenia Nemecka ľavicovou revolúciou, ktorá by si za vzor zobrala revolúciu v Rusku v roku 1917. Dospel k záveru, že úrad 1A, ktorý sa staral o bezpečnosť štátu, musí byť nutne zrekonštruovaný. Hlavnú úlohu pri reorganizácii úradu mal zohrať Rudolf Diels. Göring musel čeliť rade obmedzení, na druhú stranu mu však bol podriadený hlavný stan polície v Berlíne, ktorý disponoval rozsiahlou kartotékou so starostlivo vedenými zložkami, ktoré sa týkali rôznych osobností. S využitím informácií z tohoto zdroja Göring bezodkladne zahájil krutú čistku. Začal v radoch samotnej pruskej polície. Dôstojníci z doby starej republiky boli odvolávaní zo svojich postov, aby na ich miesta nastúpili nacisti. Hlavná kampaň výsluchov a teroru však podľa očakávania bola namierená proti komunistom.
26. apríla 1933 Göring svojim výnosom vytvoril Geheime Staats Polizeiamt, ktorý bol neskôr premenovaný na Geheime Staatspolizei. Nástup Gestapa ako oficiálneho štátneho orgánu na scénu hitlerovského Nemecka výstižne vyjadril britský novinár Douglas Reed. Napísal, že "keď sa Nemecko prebudilo do novej doby, už neplatila zásada nedotknuteľnosti obydlia. Ľudia mohli byť zatknutí a ich dom bol zabavený tajnými policajtmi v civile. Možnosť dovolania sa pomoci na polícii neexistovala, občania mohli byť bez časového obmedzenia držaní vo väzbe bez vydania súdneho rozhodnutia. Súkromný majetok mohol byť zabavený, súkromná slovná, či písomná komunikácia podliehala kontrole. Občania sa nemohli otvorene zhovárať s inými ľuďmi rovnakých záujmov, nemecké noviny už dávno nevyjadrovali slobodné názory." Toto líčenie postihuje najväčšie zmeny, ku ktorým došlo v marci 1933 po voľbách, v ktorých navzdory atmosfére teroru a represii nacisti nezískali absolútnu väčšinu (43,9 % hlasov), mohli však počítať s podporou Čierno-bielo-červenej Bojového frontu (získal 8 % hlasov). Moc Gestapa, ktorá sa dovtedy sústredila v Berlíne, sa rozšírila do všetkých policajných útvarov Pruska. Napriek tomu, že sa zdalo, že komunisti sú umlčaní, Göring bez prestávky pracoval na rozširovaní svojho impéria.
Villecourt

Poloha

Obec má rozlohu 2,19 km². Najvyšší bod je položený 75 m n. m. a najnižší bod 52 m n. m.

Obyvateľstvo

Počet obyvateľov obce je 61 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hobscheid

Poloha

Obec má rozlohu 17,55 km². Najvyšší bod je položený 389 m n. m. a najnižší bod 242 m n. m.

Obyvateľstvo

Hobscheid má 3079 obyvateľov (2011).
Graf vývoja obyvateľstva:

Ekonomika

S 3.81% bolo v Hobscheid nezamestanosť nižšia o 3.16 % ako luxemburský priemer v roku 2010.
Avion (obytný a obchodný blok)

História

Pôvodne družstevný blok, v ktorom sa spája kompaktná zástavba s riadkovou zástavbou, vznikol na základe užšej súťaže, ktorú vyhral Josef Marek. Súťaž sa konala v roku 1929. Zúčastnili sa jej Klement Šilinger a Josef Marek, ktorého nakoniec poverili vypracovaním výsledného projektu. Starú zástavbu námestia odstránili v 20. rokoch 20. storočia a za jedenásť mesiacov postavili v rokoch 1930-31 družstevný obytný a obchodný dom s názvom Avion.

Architektonický výraz

Blok je v spodných podlažiach kompaktný, kým vyššie poschodia tvoria tri oddelené krídla. Krajné majú šesť poschodí, stredné sedem. Architektúra hmoty má jednoduchý funkcionalistický ráz. Skladá sa z pravouhlých hranolových foriem, členených výraznými hrebeňovo vyrezanými lodžiami. Architekt skombinoval ucelený mestský parter s funkcionalistickým riadkovým usporiadaním hmôt vyšších podlaží.

Dispozičné riešenie

Avion predstavuje pokrok vo svojom štandarde funkčnej náplne jednotlivých priestorov a miestností. Na prízemí je 25 predajní a šesť vchodov do bytovej časti. V Avione sa nachádza spolu 118 jednoizbových až štvorizbových bytov. Byty sú prístupné zo schodišťa, každý má vlastnú predsieň, kuchyňu, komoru, kúpeľňu, oddelené WC a pivnicu. Byty v bočných krídlach sú priečne vetrateľné, v strednom krídle orientované na jednu fasádu.

Konštrukčné riešenie

Pri realizácii bola použitá technológia liateho betónu, konštrukcia je tvorená železobetónovým rámovým skeletom.
Eugen Tandlich

Životopis

Právnik v Banskej Bystrici. Rasovo prenasledovaný, obeť fašistického teroru. Zaistený gestapom v Banskej Bystrici (22. januára 1945), väznený, popravený v masovom hrobe v Banskej Bystrici-Kremničke.
Sthenelas

Sthenelas (starogr. Σθενέλας – Sthenelas, lat. Sthenelas) je v gréckej mytológii syn a nástupca argejského kráľa Krotópa
Po vláde Krotópa nastúpil na trón v Argu jeho syn Sthenelas, ktorý bol podľa historika Eusebia z Kaisareie po jedenásťročnej vláde zosadený Danaom, pôvodne kráľom Líbye a skončila sa tak 382 ročná vláda jeho rodu.  Antický autor Pausanias však uvádza, že sa Danaos stal kráľom Argu po vláde Pelasga (známeho aj pod menom Gelanor), syna kráľa Sthenela.
Entre-deux-Monts

Poloha

Obec má rozlohu 5,36 km². Najvyšší bod je položený 940 m n. m. a najnižší bod 713 m n. m.

Obyvateľstvo

Počet obyvateľov obce je 160 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jota-operátor

Jota-operátor je menotvorný operátor, ktorý tvorí jazykovej formy výrokovej funkcie meno, opis, určitého jednotlivého indivídua. Ako symbol sa používa grécke písmeno jota (ι), za ktorým nasleduje individuová premenná: ι,x (čítame: to x, ktoré), napr. (ι,x) x je autorom Fausta, čo čítame: ten, kto je autorom Fausta alebo jednoducho autor Fausta.
Valasi (severné Karpaty)

Valasi bol ľud pochádzajúci z Valašska, ktorý v 14. – 17. storočí osídľoval horské časti Slovenska a aj iných krajín (dnes Ukrajina, Poľsko, Sedmohradsko, Srbsko, Morava).
Usídľovanie valachov na Slovensku začali v prvej polovici 14. storočia, najprv Užská stolica (najstarší potvrdený výskyt na území Slovenska pochádza obce Koromľa z roku 1337), potom Zemplínska, Šarišská a Spišská stolica. Išlo o obyvateľov rusínskeho (čiastočne poľského), menej balkánsko-rumunského pôvodu. Pôvodne šlo o obyvateľstvo bez stáleho sídla, tie začali tvoriť neskôr. V 15. storočí šlo maximálne o niekoľko tisíc obyvateľov a aj vtedy sa k valachom už pridávali domáci obyvatelia. Ich príchod vrchnosť podporovala, pretože hospodárili na vysokopoložených lúkach, ktoré predtým neboli hospodársky využité. Demografický prínos príchodu valachov sa najviac prejavil na Orave (v rokoch 1530 – 1606 vzniklo viac ako 40 osád), inde nebol taký výrazný. V 16. a 17. storočí sa zvyšoval podiel Slovákov, pretože tí utekali pred vykorisťovaním vrchnosti. Vtedy už názov valasi strácal svoj etnický charakter a dostal význam pomenovania horského obyvateľstva, ktoré sa zaoberalo pastierstvom a chovom valaského dobytka.
Marián Geišberg

Životopis

Vyrastal v Myjave. Vyštudoval herectvo na VŠMU v Bratislave, absolvoval v roku 1979. Najskôr pôsobil v Divadle Jonáša Záborského v Prešove (1979 – 1984), potom v Divadle SNP v Martine a od roku 1988 v Trnavskom divadle. Od roku 1992 bol členom Činohry SND. Od začiatku svojej divadelnej kariéry hrával charakterové úlohy v dramaticky vypätých situáciách. Bratislavskí diváci ho poznajú ako hosťa Divadla a.ha. Okrem toho účinkoval v niekoľkých filmoch a viacerých televíznych inscenáciách.
Bol známy aj ako folkový pesničkár – autor aj interpret. Okrem CD Nápoky a Neladí – nevadí mu vyšli zbierky poviedok Ono ma to poje a Prejsť prahom a zavrieť dvere.
Účinkoval aj ako glosátor v humoristickej relácii Sedem s r.o. v TV Markíza.
Bol ženatý, má synov Martina a Mareka. S rodinou žil vo Vlčkovciach pri Trnave.
Havajské ostrovy

Vznik

Súostrovie vzniklo sopečnou činnosťou nad oblasťou oslabeného zemského plášťa, v ktorom sa nachádza milióny rokov horúca škvrna (po angl. hotspot) približne v hĺbke 52 kilometrov. Severozápadné ostrovy sú staršie, čo sa odráža aj na ich stupni erodovaného povrchu. V posledných 200 rokoch je aktívna vulkanická činnosť iba na ostrove Havaj a na podmorskej sopke Loihi, ktorá zatiaľ nevyrástla nad morskú hladinu.
Ostrovy sa skladajú z čadičových láv, čo súvisí so zložením magmy v oblasti horúcej škvrny.
MacGyver (seriál z roku 2016)

Dej

Angus "Mac" MacGyver je agentom v tajnej organizácii, ktorá pracuje pre americkú vládu, kde využíva svoj výnimočný talent a vedecké znalosti na riešenie problémov a záchranu ľudských životov.Spolu s bývalym agentom CIA Jackom,počítačou analizičkou a bývalou hackerkou Riley,výrobcom masiek Bozerom a ich drsnou šéfkou Matty,ktorá je tiež bývalou agentkou CIA.

Crossover

3. februára 2017 stanica CBS oznámila, že seriál MacGyver bude mať crossover so seriálom Hawaii 5.0. Špeciál "Flashlight" sa vysielal 10. marca 2017.

Medzinárodné vysielanie

Pre Spojené kráľovstvo spoločnosť Sky kúpila práva na seriál, ktorý vysiela stanica Sky1 od 8. februára 2017. V Turecku seriál vysiela Fox Crime Turkey týždeň po americkej premiére. V Holandsku sa seriál vysiela na stanici Veronica niekoľko týždňov po premiére v USA. V Austrálii seriál vysiela stanica Ten. V Ázii sa seriál vysiela na stanici AXN. V Latinskej Amerike mal seriál premiéru 26. októbra 2017 na stanici Universal Channel a v Nemecku v júni 2017 na stanici Sat.1.
Esteil

Poloha

Obec má rozlohu 4,55 km². Najvyšší bod je položený 813 m n. m. a najnižší bod 515 m n. m.

Obyvateľstvo

Počet obyvateľov obce je 72 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Originálny tanec

Originálny tanec (angl. Original dance; OD) bol do roku 2011 jednou z troch častí súťaže v párovej krasokorčuliarskej disciplíne „tance na ľade“. Po skončení sezóny 2009 – 2010 bol originálny tanec nahradený krátkym tancom.
Originálny tanec predstavoval časť súťaže, pre ktorú v každej sezóne technická komisia Medzinárodnej korčuliarskej únie stanovila predpísanú tému a sériu rytmov. Tanečný pár si mohol, na rozdiel od povinného tanca, zvoliť vlastnú choreografiu a hudbu (v stanovenom rytme) pre svoje vystúpenie.
Podľa pravidiel Medzinárodnej korčuliarskej únie originálny tanec tvoril 40 % z celkového hodnotenia tanečných párov, povinný tanec 10 % a voľný tanec 50 %. Súťaž v originálnom tanci sa vždy konala nasledujúci deň po súťaži povinných tancov a minimálne deň pred finálovou súťažou voľných tancov.
Enzým

Enzým (z gr. εν- en- „v” a ζύμη zýme „kvas”) je proteín, ktorý katalyzuje chemickú reakciu.
Enzýmy zohrávajú kľúčovú rolu v metabolizme všetkých živých organizmov. Takmer všetky biochemické reakcie, od trávenia (napr. pepsín) až po kopírovanie genetickej informácie (DNA polymeráza), sú katalyzované enzýmami.
Náuka o enzýmoch sa nazýva enzymológia.

Názvoslovie

Názvoslovie enzýmov sa prispôsobuje návrhu Medzinárodnej únie pre biochémiu a molekulárnu biológiu, ktorá v roku 1955 vytvorila Medzinárodnú komisiu pre enzýmy (International Commission on Enzymes alebo skrátene Enzyme Commission, EC) s cieľom systematicky klasifikovať a pomenovať enzýmy a koenzýmy, ich jednotku aktivity a štandardné stanovovacie postupy a symboly na popis enzýmovej kinetiky.
Na návrh komisie vznikli dva typy názvoslovia – systémové a triviálne – ktoré sa zakladajú na type reakcie, ktorú enzým katalyzuje. Systémový názov dostávajú tie enzýmy, u ktorých je dostatočne známy mechanizmus reakcie. Každý enzým má pridelený presný názov a tzv. EC-kód na základe desatinného triedenia. V názve enzýmu je uvedený substrát, výraz charakterizujúci typ reakcie a prípona -áza. Vo vydaní z roku 1992 obsahuje zoznam 3 196 enzýmov.

Zloženie enzýmov

Enzýmy slúžia na katalýzu chemických reakcii v organizmoch. Molekuly niektorých z nich sú tvorené len jednoduchým proteínom; iné enzýmy obsahujú v molekulách neproteinovú zložku – kofaktor. Kofaktory môžu byť buď ióny niektorých kovov (Mg, K, Fe, Zn, Cu), alebo zložitejšie organické molekuly, ktoré nazývame koenzýmy.
Kofaktory sú väčšinou stabilné pri zahriatí, zatiaľ čo väčšina proteínov denaturuje. Vo väčšine prípradov je možné oddeliť koenzýmy od bielkoviny veľmi jednoducho. V niektorých enzýmoch sú koenzýmy viazené pevne kovalentnou väzbou. Také koenzýmy sa nazývajú prostetické skupiny.
Koenzýmy sa účastnia chemickej premeny katalyzovanej enzýmom. Väčšina koenzýmov štruktúrne súvisí s vitamínmi (prevažne B). Kompletne fungujúci enzým sa nazýva holoenzým. Holoenzým sa skladá z apoenzýmu (proteín) a koenzýmu.
Pupillin

Poloha

Obec má rozlohu 6,61 km². Najvyšší bod je položený 622 m n. m. a najnižší bod 283 m n. m.

Obyvateľstvo

Počet obyvateľov obce je 251 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rad socializmu

Rad socializmu bolo česko-slovenské štátne vyznamenanie, založené vládnym nariadením číslo 30/1951 Zb. zo dňa 3. apríla 1951, ktorým sa zakladajú rady a vyznamenania a upravuje udeľovanie čestného titulu „Hrdina práce“.
Rad socializmu sa udeľoval  za celkom výnimočné zásluhy o víťazstvo socializmu v Československej republike, získané v budovaní, v boji s reakciou alebo pri obrane štátu. Udeľoval ho na návrh vlády prezident republiky a zároveň s radom dostal vyznamenaný diplom a radovú knižku ako doklad na nosenie radu.
Vyznamenanie bolo udelené len raz, rozhodnutím prezidenta Klementa Gottwalda zo dňa 30. júla 1951 bol Rad socializmu udelený vtedajšiemu ústrednému tajomníkovi KSČ Rudolfovi Slánskemu. Jediným ďalším nositeľom tohto vyznamenania bol prezident Klement Gottwald z titulu svojej funkcie. Po procese so Slánským bolo toto vyznamenanie zdiskreditované a prestalo sa udeľovať, ako náhrada sa od roku 1953 udeľoval Rad budovania socialistickej vlasti, po roku 1955 premenovaný na Rad Klementa Gottwalda - za budovanie socialistickej vlasti.
Formálne zrušené bolo vládnym nariadením číslo 34/1959 Zb. zo dňa 20. mája 1959.
Bezourek

Ochrana

Predmetom ochrany sú posledné zachované zvyšky kvalitných subpanónskych stepných trávnikov s radom osobitne chránených a vzácnych druhov rastlín a živočíchov. Územie je od 1. decembra 2007 tiež vyhlásené ako európsky významná lokalita evidovaná pod kódom NATURA CZ 062001.
Cieľom ochrany je stabilizácia a udržanie podmienok pre existenciu a rozvoj stepných trávnikov. Zaujímavosťou je tiež to, že táto lokalita nemá ochranné pásmo. Nebolo vyhlásené ani 50 metrové ochranné pásmo stanovené zákonom o ochrane prírody a krajiny. Dôvodom je zistenie, že sa v okolí nenáchadzjú žiadne rušivé vplyvy, ani tie potenciálne.
Chránené územie je súčasťou poľovného revíru 6221110005 Syrovice, je teda využívané pri výkone práva poľovníctva.

Umiestnenie

Chránené územie sa nachádza severne od zastavaného územia obce Syrovice v okrese Brno-venkov.

Geológia

Geologickým podkladom územia sú vápnité íly až pestré íly a piesky spodného torionu, ktorý je z časti prekrytý sprašami prevažne vápnitých ílov a pieskov. Z návrhu na vyhlásenie chráneného územia vyplýva, že v rokoch 2008 a 2009 došlo k nelegálnemu odťaženiu časti piesčitého sedimentu. Ťažba materiálu nikdy nebola oficiálne povolená a zdroje sedimentu nie sú významné.

Flóra

Územie je významné z botanického hľadiska, pretože sa na ňom nachádzajú zvyšky kvalitných suchých stepných trávnikov, ktoré sú tu súčasne predmetom ochrany. Z návrhu vyhlásenia potom vyplýva, že pri botanickej inventarizácii vykonávanej v roku 2009 bolo nájdených približne 129 druhov vyšších rastlín, z ktorých 5 druhov patrí k druhom osobitne chráneným. Ďalších 29 taxónov je potom zaradených do Čierneho a červeného zoznamu cievnatých rastlín ČR.
Z informačnej tabule umiestnenej v chránenom území vyplýva, že sa v území nachádza kriticky ohrozený ľan chlpatý (Linum hirsutum), ohrozený ľan tenkolistý (Linum tenuifolium), kozinec vičencovitý (Astragalus Onobrychis) a astra spišská (Aster amellus). Ďalšími bylinami, ktoré možno v území uvidieť, sú vičenec piesočný (Onobrychis arenaria), čerešňa krovitá (Prunus fruticosa) alebo čistec ročný (Stachys annua), ktorý bežne rastie na poliach, ale v súčasnej dobe patrí k ohrozeným druhom českej kveteny.

Fauna

Informačná tabuľa uvádza, že tu boli videné druhy hmyzu modlivka zelená (Mantis religiosa), čmela skalná (Bombus rupestris), čmeľ úhorový (Bombus ruderarius), z motýľov potom vidlochvost ovocný (Iphiclides podalirius) a z plazov jašterica krátkohlavá (Lacerta agilis).
Étables

Poloha

Étables má rozlohu 15,7 km². Najvyšší bod je položený 563 m n. m. a najnižší bod 178 m n. m.

Obyvateľstvo

Étables má 777 obyvateľov (2009).
Graf vývoja obyvateľstva:
Zdroje: INSEE